CELEX: 62021TN0235
Language: et
Date: 2021-04-28 00:00:00
Title: Kohtuasi T-235/21: 28. aprillil 2021 esitatud hagi – Bulgaaria versus komisjon

5.7.2021   
            
            
               ET
            
            
               Euroopa Liidu Teataja
            
            
               C 263/25
            
         
      28. aprillil 2021 esitatud hagi – Bulgaaria versus komisjon
      (Kohtuasi T-235/21)
      (2021/C 263/34)
      Kohtumenetluse keel: bulgaaria
      
         Pooled
      
      
         Hageja: Bulgaaria Vabariik (esindajad: Ts. Mitova ja L. Zaharieva)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 17. veebruari 2021. aasta rakendusotsus (EL) 2021/261, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (1), osas, mis puudutab eelarverida 6200, millega jäetakse Bulgaaria Vabariigi kulutused 7 656 848,97 euro ulatuses EAGFi raames Euroopa Liidu rahastamisest välja, ja
               
            
                  —
               
               
                  mõista kohtumenetluse kulud välja Euroopa Liidult.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Määruse nr 1306/2013 (2) artikli 52 rikkumine koostoimes määruse nr 908/2014 (3) artikliga 34 ja 2015. aasta finantskorrektsioonide arvutamise suunistega (4), kaitseõiguste, lojaalse koostöö põhimõtte, võistleva menetluse ja hea halduse põhimõtte rikkumine, kuna vastavuse kontrolli käigus muudeti õiguslikku alust, ja sel alusel jäeti vaidlustatud otsuse esemeks olevad kulutused liidu rahastamisest välja.
               
            
                  2.
               
               
                  ELTL artikli 296 rikkumine, kuna otsuse 2021/261 põhjendused on ebapiisavad ja vastuolulised.
               
            
                  3.
               
               
                  Määruse nr 1306/2013 artikli 54 lõike 5 punkti a rikkumine koostoimes artikli 54 lõikega 1 Euroopa Komisjoni väära tõlgenduse tõttu, mille kohaselt hakkas määruse nr 1306/2013 artikli 54 lõikes 1 ette nähtud aegumistähtaeg käesolevas asjas kulgema siis, kui „makseasutus oli“ OLAFi lõpparuande „kätte saanud“.
               
            
                  4.
               
               
                  Määruse nr 1306/2013 artikli 54 lõike 5 punkti b rikkumine koostoimes artikli 54 lõikega 1, ELTL artikli 325 rikkumine ning subsidiaarsuse ja menetlusautonoomia põhimõtete rikkumine Euroopa Komisjoni põhjendamata ja väära lõppjärelduse tõttu, mille kohaselt ei tegutsenud makseasutus vaidlusaluste summade kindlakstegemisel vajaliku hoolsusega ning oli hooletu, kuna ei algatanud määruse nr 1306/2013 artikli 54 lõikes 1 ette nähtud tähtajal sissenõudmise haldusmenetlust.
               
            
                  5.
               
               
                  Vaidlustatud otsuses kindlaks määratud summa, mis puudutab liidu rahastamisest välja jäetud kulutusi, ei vasta määruse nr 2013/1306 artiklis 54 ette nähtud tingimustele ja rikub proportsionaalsuse põhimõtet.
               
            
         (1)  ELT 2021, L 59, lk 10.
      
         (2)  Euroopa Parlamendi ja nõukogu 17. detsembri 2013. aasta määrus (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT 2013, L 347, lk 549).
      
         (3)  Komisjoni 6. augusti 2014. aasta rakendusmäärus (EL) nr 908/2014, milles sätestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses makse- ja muude asutustega, finantsjuhtimisega, raamatupidamisarvestuse kontrollimise ja heakskiitmisega, kontrollieeskirjadega, tagatistega ja läbipaistvusega (ELT 2014, L 255, lk 59).
      
         (4)  C(2015) 3675 final.